Ադամ Էլիոթ

Ադամ Էլիոթ (), ռեժիսոր, սցենարիստ, պրոդյուսեր, նկարիչ։

Կենսագրություն  
Ծնվել է 1972 թվականի հունվարի 2-ին Ավստրալիայի հարավում և իր կյանքի ընթացքում նկարահանել է 8 պատկեր։ Աշխատել է մուլտֆիլմ, դրամա, կարճամետրաժ ֆիլմ ժանրերում։ Ամենահայտնիներից է 2009 թվականի «Մերին և Մաքսը» պատկերը։ Ադամի մուլտֆիլմները լի են արտասովոր նրբություններով, իսկ դրանցում պատմված պատմությունները ստիպում են մտածել։ Ծնվել է ոչ շատ հարուստ ընտանիքում և մանկուց սկսել է զբաղվել լուսանկարչությամբ և գրականությամբ։

Ստեղծագործություն 
1996 թվականին գերազանց ավարտել է Վիկտորիայի արվեստի քոլեջը և ստեղծել է իր առաջին կարճամետրաժ ֆիլմը՝ «Հորեղբայրը»՝ որոշելով իր հետագա աշխատանքների ոճը։ Դրանում նա հիշել է իր հորեղբորը՝ մի քիչ տարօրինակ, բայց բարեսիրտ մարդու։ Այնուամենայնիվ, մուլտֆիլմի հորեղբայրը հավաքական կերպար է՝ հիմնված Ադամի՝ իր ութ հորեղբայրների մասին ունեցած հիշողությունների վրա։ Այս պատկերը ներառվել է կիսակենսագրական եռերգությունում («Հորեղբայրը» (1996) և «Եղբայրը» (1999)), որը վաստակել է ավելի քան 50 մրցանակ տարբեր փառատոններում։ Իրադարձությունների արժանահավատության վերաբերյալ Ադամ Էլիոթն ասել է, որ «ճշմարտությունը չպետք է խանգարի լավ պատմությանը»։ Ապա լույս է տեսել նկարչի մեկ այլ ստեղծագործություն՝ «Հարվի Քրամպետ»ը, որը 2003 թվականին արժանացել է «Օսկար» մրցանակի, իսկ վեց տարի անց հայտնվել է նրա ամենահայտնի պատկերը՝ «Մերին և Մաքսը»։

Ֆիլմագրություն 
 «Հորեղբայրը» (1996)
 «Զարմիկը» (1998)
 «Եղբայրը»(1999)
 «Հարվի Քրամպետ» (2003)
 «Մերին և Մաքսը» (2009)

Ծանոթագրություններ 

Հունվարի 2 ծնունդներ
1972 ծնունդներ
Ավստրալիացի պրոդյուսերներ
Ավստրալիացի նկարիչներ
Օսկարակիրներ